CGD เพิ่มทุนบ.ย่อย 2 แห่งในตปท.ลงทุนอสังหาฯหวังสร้างผลตอบแทนระยะยาว
CGD เพิ่มทุนบริษัทย่อย 2 แห่งใน ตปท.ลงทุนอสังหาฯหวังสร้างผลตอบแทนระยะยาว
28 ก.ย. 2559

นายเบน เตชะอุบล กรรมการและประธานเจ้าหน้าที่บริหาร บริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD เปิดเผยว่า บริษัทย่อย 2 บริษัทในต่างประเทศในการดำเนินการจดทะเบียนเพิ่มทุน
ได้แก่ บริษัท ลีดดิ้ง สคูล พาร์ทเนอร์ซิพ จำกัด (LSP) ซึ่งประกอบธุรกิจที่ลงทุนในการถือหุ้นบริษัทอื่นเพื่อลงทุนในอสังหาริมทรัพย์ต่างประเทศ ได้ดำเนินการเพิ่มทุนจดทะเบียนจากเดิม 100 ปอนด์สเตอร์ลิง ประกอบด้วยหุ้นสามัญจำนวน 100 หุ้น มูลค่าหุ้นละ 1 ปอนด์สเตอร์ลิง
โดยทุนจดทะเบียนใหม่ 5,000,000 ปอนด์สเตอร์ลิง ประกอบด้วยหุ้นสามัญจำนวน 5,000,000 หุ้น มูลค่าหุ้นละ 1 ปอนด์สเตอร์ลิง
ทั้งนี้ เป็นไปตามเงื่อนไขในสัญญาร่วมทุนที่ได้มีการลงนามในวันที่ 21 ก.ย.59 ระหว่างบริษัทฯ และ E3 Investments Limited (E3) ซึ่งเป็นผู้บริหารอสังหาริมทรัพย์ที่มีความเชี่ยวชาญและมีประสบการณ์ในการบริหารอสังหาริมทรัพย์ในต่างประเทศ โดยสัดส่วนการถือหุ้น CGD ถือจำนวน 4,856,635 หุ้น หรือร้อยละ 97.13 และ E3 Investments Limited จำนวน 143,365 หุ้น หรือร้อยละ 2.87
ส่วนบริษัท ซีจียูเค 1 จำกัด (CGUK1) ซึ่งเป็นบริษัทย่อยที่ CGD ถือหุ้นทางอ้อมผ่านบริษัท ลีดดิ้ง สคูล พาร์ทเนอร์ซิพ จำกัด ในอัตราส่วนร้อยละ 100 ได้ดำเนินการเพิ่มทุนบริษัทแล้ว จากทุนจดทะเบียนเดิม 1 ดอลล่าร์สหรัฐอเมริกา ประกอบด้วยหุ้นสามัญจำนวน 1 หุ้น มูลค่าหุ้นละ 1 ดอลล่าร์สหรัฐอเมริกา ทุนจดทะเบียนใหม่ 5,000,000 ปอนด์สเตอร์ลิง ประกอบด้วยหุ้นสามัญจำนวน 5,000,000 หุ้น มูลค่าหุ้นละ 1 ปอนด์สเตอร์ลิง
ทั้งนี้ CGUK1 ได้เปลี่ยนสกุลเงินของมูลค่าหุ้น จากสกุลเงินดอลล่าร์สหรัฐอเมริกา เป็นสกุลเงินปอนด์สเตอร์ลิง เพื่อให้สอดคล้องต่อการลงทุน และสกุลเงินที่ใช้
               
 